‘एकलव्य उवाच’ नाटक में एकलव्य नान का यह शख्स हमारे समाज की क्रूरतम जातीय व्यवस्था से जद्दोजहद करते हुए अपनी प्रतिभा के बूते अपनी एक अलग और विशिष्ट पहचान बनाता है। वह किसी का पिछलग्गू या नकलची नहीं है। वह नये रास्तों का ईजाद करता है। उसके द्वारा पूर्णतः वैयक्तिक प्रयासों से अर्जित सर्वश्रेष्ठ धनुर्धर के मुकाम को प्रतिगामी व्यवस्था अपने खतरे के रूप में देखती है और परम्परागत मिथकों का इस्तेमाल करते हुए छलना चाहती है... लेकिन नयी पीठी का एकलव्य अब व्यवस्था के सड़ान्ध मारते उन तमाम फफोले को पहचान चुका है। वह द्रोणाचार्य को अँगूठा दिखाने में कामयाब रहता है।